open-index/open-wikipedia-markdown huggingface dataset:
Obinitsa Juudatare

**Obinitsa Juudatare** on koobas Tuhkvitsa oja paisutatud osa kaldajärsakul; halduslikult Võru maakonnas Setomaa vallas. Koobas on uuristunud Obinitsa liivakivipaljandisse; mõlemad loodusobjektid on arvele võetud ürglooduse objektidena.

## Legend

Legendi kohaselt elanud Juudatares saatanahinged, kes takistanud Obinitsa kiriku ehitamist. Inimesed ehitasid päeval kirikud ja öösel oli päevatöö laiali lõhutud. Kohalikud mehed olla välja pannud ööseks varitsuse ja tabanud pahategu tegemas Juudatare saatanad. Järgneval päeval pühitsenud papp kiriku vundamendi, teinud sinna ristimärgi ning pritsinud püha veega ning nii saadud saatanate pahategudest lahti.

## Viited

## Välislingid
*
Obinitsa paljand

**Obinitsa paljand** (ka: *Obinitsa liivakivipaljand*) on paljand Tuhkvitsa oja paisutatud osa kaldajärsakul; halduslikult Võru maakonnas Setomaa vallas. Paljandisse on uuristunud koobas (Obinitsa Juudatare); mõlemad loodusobjektid on arvele võetud ürglooduse objektidena.

## Viited

## Välislingid
*
Oore meierei paljand

**Oore meierei paljand** on paljand Pärnu jõe vasakul kaldal endisaegse Oore meierei lähedal; halduslikult Pärnu maakonnas Tori vallas. Paljand on arvele võetud ürglooduse objektina.

## Viited

## Välislingid
*
Orasoja paljand

**Orasoja paljand** on paljand Orasoja kaldal; halduslikult Ida-Viru maakonnas Narva-Jõesuu linnas Vodava külas.. Paljand on arvele võetud ürglooduse objektina.

Paljand asub Orasoja kanjonis. Selle ülemises osas paljandub Orasoja kihistik, mille stratotüübiks paljand ka on. Allpool paljandub Suurejõe kihistiku liivakivi. Aastal 2003 paljandus ülemises servas veel 30 cm Türisalu kihistu Toolse kihistiku argilliiti, alumised 15 cm olid aga Tiskre kihistu liivakivid. Toona määratleti Suurejõe kihistiku liivakivi Rannu kihistikku kuuluvaks. 

## Viited

## Välislingid
*
Pakerordi paljand

**Pakerordi paljand** on paljand Pakri poolsaare läänerannikul; halduslikult Harju maakonnas Paldiski linnas. Paljand on arvele võetud ürglooduse objektina.

Paljand on määratud Pakerordi lademe stratotüübiks.

## Viited

## Välislingid
*
Bonnie Tyler

**Bonnie Tyler** (kodanikunimi **Gaynor Hopkins**; sündinud 8. juunil 1951 Lääne-Glamorganis Walesis) on Walesi laulja.

Tema tuntumate laulude hulka kuuluvad "It's a Heartache" ja "Total Eclipse of the Heart".

Tema ja Meat Loafi album "Heaven & Hell" ilmus 1994. aastal.

Ta esindas 2013. aasta Eurovisiooni lauluvõistlusel Malmös Suurbritanniat lauluga "Believe in Me" ning saavutas 19. koha.

## Viited

## Välislingid
* Koduleht
Lamekas

**Lamekas** on 1,2 hektari suurune liivane nõlv Tallinnas Mustamäel Sütiste metsas, osa Mustamäe nõlvast. Nõlv jääb Nõmme-Mustamäe maastikukaitseala territooriumile.

## Nimi
Lamekas on saanud nime oma lameda profiili järgi.

## Asukoht
Lamekas asub Rahumäe kalmistust 100, Tiit Soku korvpallikoolist 200 ja Põhja-Eesti Regionaalhaigla linnakust 400 meetri kaugusel.

## Loodus
### Taimed
Lamekal kasvab kaski ja mände.
Seal on ka nõmmnelgi püsikasvukoht.
Arthur Honegger

**Arthur Honegger** (10. märts 1892 – 27. november 1955) oli Šveitsi päritolu Prantsusmaa helilooja.
 
Lapsena huvitus ta jalgpallist ja ragbist ning tema muusikaõpingud olid lünklikud. Ta käis küll viiulitundides, kuid harmooniat õppis iseseisvalt Ludwig van Beethoveni sonaatide järgi. Süsteemsema hariduse sai ta alles Pariisi konservatooriumis aastatel 1911–1914, kus nägi Satie dadaistlikku balletti „Paraad“, mis kaugendas Honeggeri impressionismist ning lähendas satiirile ja irooniale. Pariisis kohtus ta ka heliloojatega, kellest moodustus impressionismivastane rühmitus Les Six (Kuuik). Kuuiku liikmetest mõjutas Honeggeri kõige rohkem Darius Milhaud, kes pani Honeggeri kuulama kaasaegset muusikat ja viis ta muusikasalongidesse. Milhaud tutvustas Honeggerile ka džässi, mille elemente on selgelt tunda tema tšellokontserdis ja oratooriumis "Jeanne d'Arc tuleriidal". Teine rühmituse liige Georges Auric tutvustas Honeggerile Jean Cocteau loomingut, kellest sai tema suurim kirjanduslik koostööpartner. Kuuik tegutses vaid neli aastat, kuni aastani 1921. Pärast seda tutvus ta impressionist Maurice Raveliga, keda teised vältisid.

Honegger on rühmituse liikmetest mitmekülgseim, tema muusikat mõjutasid nii Johann Sebastian Bach, Max Reger ja Richard Strauss kui ka prantsuse muusika. Uusklassitsistina võttis ta eeskuju minevikust. Ta ütles: "Oks, mis on tüvest lahti rebitud, hävib kiiresti." Honeggerile meeldis rangus, tõsidus ja komplitseeritus. Oratooriumis "Kuningas Taavet" (1921) katsetas ta polütonaalsusega, soovides nii võimalikult palju kasutada moodsa harmoonia võimalusi. Tema loomingut mõjutasid ka muusikavälised hobid: masinad ja sport. 1923. aastal kirjutas ta menuka sümfoonilise pildi "Pacific 231", mis kirjeldab auruveduri liikumahakkamist, sõitu, pidurdust ja seismajäämist. Orkestriteoses "Ragbi" on orkester jagatud kaheks, kujutades kahte meeskonda. Teost on ette kantud ka staadionidel.

1935. aastal kirjutas Honegger oratooriumi "Jeanne d'Arc tuleriidal", kus oli ühendatud erinevaid teatrivorme, nende hulgas ka sõnalavastus. Libreto autor Paul Claudel keeldus alguses teksti kirjutamast, kuid ühe rongisõidu ajal aknast välja vaadates ilmutas Jeanne d'Arc Claudelile end ise. Teoses, millest sai teise maailmasõja ajal patriootlik teos, on Honegger sidunud džässi, polütonaalsuse, Gregoriuse koraali ja rahvalaulu. Huvitav on ka orkestratsioon: ta asendas metsasarved saksofonidega ning kasutas varajast elektroonilist pilli Martenot' lained.

## Allikad
* Maia Lilje raadiosaade "Arthur Honegger 120" sarjast „Klassikud" ERR Klassikaraadio, 25. märts 2012
Tikste paljand

**Tikste paljand** (ka: *Pokardi paljand*) on paljand Tikste ürgorus Pokardi oja kaldal; halduslikult Valga maakonnas Tõrva linnas. Paljand on arvele võetud ürglooduse objektina.

## Viited

## Välislingid
*
Wolfgang

**Wolfgang** on saksa mehenimi.

## Nime kandjaid
* Wolfgang (1492–1566), Anhalt-Kötheni vürstkonna valitseja
* Wolfgang (1531–1595), Braunschweig-Lüneburgi hertsog ja Grubenhageni vürst
* Wolfgang (1526–1569), Zweibrückeni pfaltskrahv ja hertsog 
* Wolfgang Behrendt
* Wolfgang Drechsler
* Johann Wolfgang von Goethe
* Wolfgang Köhler
* Wolfgang Loitzl
* Wolfgang Amadeus Mozart
* Werner Arthur Wolfgang Plath
* Wolfgang Russow
* Wolfgang Schleidt
* Wolfgang Heinrich Julius Schlüter
* Wolfgang Schutzbar
* Wolfgang Schüssel
* Wolfgang Joachim Viktor Seesemann 
* Wolfgang Willrich
* Wolfgang (Pfalz-Neumarkt)
Viirpea-pütt

**Viirpea-pütt** (*Poliocephalus poliocephalus*) on pütlaste sugukonda viirpea-püti perekonda kuuluv linnuliik.

Ta elab Austraalias.
Palsi paljand

**Palsi paljand** on paljand Lavatsi järve idakaldal; halduslikult Tartu maakonnas Kastre vallas. Paljand on arvele võetud ürglooduse objektina.

## Viited

## Välislingid
*
Tallinna linnavolinike loend

**[[Tallinna linnavolikogu]]** Tallinna linnavolinike loendid:
* Tallinna linnavolinike loend (1904)
* Tallinna linnavolinike loend (1909)
* Tallinna linnavolinike loend (1913)
* Tallinna linnavolinike loend (1917)
* Tallinna linnavolinike loend (1921)
* Tallinna linnavolinike loend (1927)
* Tallinna linnavolinike loend (1930)
* Tallinna linnavolinike loend (1934)
* Tallinna linnavolinike loend (1939)
Suurpütt

**Suurpütt** (*Aechmophorus occidentalis*) on pütlaste sugukonda suurpüti perekonda kuuluv linnuliik.

Ta on Põhja-Ameerika suurim pütlane.
NYHA südamepuudulikkuse funktsionaalne klassifikatsioon

**NYHA südamepuudulikkuse funktsionaalne klassifikatsioon** on inimeste südamepuudulikkusega seotud funktsionaalsete seisundite klassifikatsioon, mis on välja töötatud New Yorgi Südamearstide Assotsiatsiooni (*[[NYHA]]*) poolt. Esimese NYHA südamepuudulikkuse funktsionaalse klassifikatsiooni avaldas 1928. aastal New Yorgi Südamearstide Assotsiatsioon.

## NYHA südamepuudulikkuse funktsionaalne klassifikatsioon

## Kliiniline kardioloogia
NYHA klassifikatsiooni kasutatakse, vaatamata klassifikatsiooni piirangutele, mingil määral ka tänapäeval südamepuudulikkuse diagnoosimisel ja kaasaegsete laboratoorse diagnostika meetodite ning analüüside läbiviimise plaani ja/või eristusdiagnoosi koostamisel.

## Vaata ka
*Süda
*Arütmiad
*Kardioloogia
*Kardiomüopaatia
*Südamepuudulikkus
*RHK-10
*Kliinilised uuringud

## Viited

## Kasutatud allikad
*Meditsiinisõnastik. Tõlkija Katrin Rehemaa, toimetajad Sirje Ootsing, Laine Trapido. Kirjastus Medicina, 2004, ISBN 9985-829-55-7.
*Südamehaigused. Tõlkinud Eve Sooba, Katrin Luts, Katrin Rehemaa, Margit Riit, Maret-Heda Beznossova, Helle Lippmaa, toimetanud Piibe Kohava, AS Medicina, 2010, ISBN 978-9985-829-94-3. 
*Laine Trapido, 2007. *Meditsiiniterminite lühendeid *. ISBN 978-9985-829-79-0. 
*J. W. Hurst, D.C. Morris, R.W.Alexander, "The Use of the New York Heart Association’s Classification of Cardiovascular Disease as Part of the Patient’s Complete Problem List". Clin. Cardiol. 22,385-390 (1999). Veebiversioon (vaadatud 15.05.2013) (pdf)
*C.Raphael, C. Briscoe, J.Davies, Z.I.Whinnett, C.Manisty, R.Sutton, J. Mayet, D.P.Francis. Limitations of the New York Heart Association functional classification system and self-reported walking distances in chronic heart failure, Heart. 2007 April; 93(4): 476–482. doi: 10.1136/hrt.2006.089656, PMCID: PMC1861501, Veebiversioon (vaadatud 15.05.2013)

## Välislingid
*NYHA. *Nomenclature and criteria for diagnosis of diseases of the Heart and Great Vessels*, 5th ed, New York, 1955, New York Heart Association. Veebiversioon (vaadatud 15.05.2013)
Konuvere sild

**Konuvere sild** (tinglikult ka **Konuvere maanteesild**) on 1993. aastal ehitatud sild Rapla maakonnas Märjamaa vallas Konuvere külas, Tallinna–Pärnu–Ikla maantee 78. kilomeetril.

Konuvere sild on üks kolmest sillast Konuvere külas, mis viivad üle Vigala jõe. Varem maanteesillana kasutusel olnud sild, Konuvere kivisild, asub uue silla kõrval. Küla lääneosas asub Konuvere raudteesild, mis ehitati Rapla–Virtsu raudtee tarbeks.

Sild on 84,43 meetrit pikk ja 15,8 meetrit lai. Sõidutee laius on 11 meetrit. Silla number Maanteeameti registris on 269.

Silda renoveeriti 2006. aastal.
Ernő Rubik

**Ernő Rubik** (sündinud 13. juulil 1944 Budapestis) on ungari leiutaja, skulptor ja arhitektuuriprofessor. 

Ta sai ülemaailmselt kuulsaks tänu enda leiutatud peamurdmist nõudvatele mänguasjadele, mille hulka kuulub ka Rubiku kuubik (1974).

## Elulugu
Tema isa oli lennundusinsener, ema luuletaja. 

1967. aastal lõpetas Ernő Rubik Budapesti tehnoloogia ja majandusülikooli inseneriteaduskonna insener-ehitaja kutsega.
Aspirantuuris õppis ta skulptuuri ja sisekujundust.

1971–1975 töötas arhitektina, seejärel naasis ülikooli ja sai dotsendiks.

1983 asutas ta oma stuudio Rubik Stúdió, mis tegeles mööblidisainiga.

1987 sai ta professori kutse.

1990 asutas Ungari Tehnikaakadeemia (Magyar Mérnöki Akadémia) ning oli selle president kuni 1996. 

Akadeemias loodi rahvusvaheline Rubiku Fond eriti andekate noorte leiutajate toetamiseks.

Tänapäeval osaleb ta videomängude loomisel, kirjutab artikleid arhitektuurist ja juhib Rubiku Stuudiot. 

## Autasud

* 1978 – Budapesti rahvusvahelise messi auhind Rubiku kuubiku eest 
* 1980 – Aasta mänguasja auhind Rubiku kuubiku eest: Saksamaa Liitvabariik, USA, Ühendkuningriik, Prantsusmaa 
* 1981 – Aasta mänguasja auhind Rubiku kuubiku eest: Soome, Rootsi, Itaalia 
* 1982 – Aasta mänguasja auhind Rubiku kuubiku eest: Ühendkuningriik (teist korda) 
* 1982 – New Yorgi moodsa kunsti muuseum valis Rubiku kuubiku oma püsinäitusele 
* 1983 – Ungari Rahvavabariigi riiklik preemia 3D-struktuuride arusaadavaks tegemise eest
* 1988 – Noorteauhind Ungari RV riiklikult noorsoo- ja spordiametilt 
* 1995 – Dennis Gabori nimeline preemia
* 2007 – Lajos Kossuthi preemia 
* 2009 – ELi loovuse ja innovatsiooni aasta saadik 
* 2010 – USA teaduse ja tehnika festivali auhind (silmapaistev panus teadusharidusse) 
* 2014 – Ungari Püha Stefani orden (Ungari riigi kõrgeim autasu) 
* 2014 – Budapesti aukodanik 
* 2014 – Ungari rahvakunstnik

## Välislingid
* Ernő Rubiku koduleht
Henri Käsper

**Henri Käsper** (sündinud 7. aprillil 1972 Tallinnas) on Eesti ettevõtja, suhtekorraldaja ja pokkerimängija.

Käsper on Eesti venekeelse ajalehe Den za Dnjom ja suhtekorraldusfirma KPMS üks asutajaid.

## Haridus
Henri Käsper lõpetas 1990 Tallinna 1. Keskkooli. Sama aasta sügisel astus Tartu Ülikooli, kus omandas hariduse ajakirjanduse ja kommunikatsiooni erialal.

## Töö
* Töötas reklaamiagentuuris Top Media kuni 1995.
* 1991 venekeelse nädalalehe Den za Dnjom kaasasutaja ja üks omanikke
* 1995 suhtekorraldusfirma KPMS asutaja ja tegevjuht

## Pokker
Henri Käsper on üks edukamaid turniiripokkeri mängijaid Eestis, olles *live*-turniiridelt pokernews.com-i andmetel võitnud kokku ligi 300 000 dollarit ning tulnud sellel alal kolm korda Eesti meistriks. Käsper on osalenud mitme pokkeriturniiri korraldamisel. Henri Käsper on kommenteerinud Kanal 2 ülekandeid Euroopa pokkeriturneedelt.

2008. aastal valiti Henri Käsper pokkeriportaali PokerNews lugejaküsitluse põhjal aasta parimaks Eesti pokkerimängijaks ning 2009. aastal pokkeriga tegelevate ettevõtete esindajatest moodustatud žürii poolt Eesti aasta pokkeripersooniks.

### Saavutused
* 2008 – esikoht Eesti meistrivõistlustel Pot Limit Omahas.
* 2010 – võistkondlik esikoht Eesti meistrivõistlustel Turniiripokkeri klubi All-Linn meeskonna kaptenina.
* 2011 – Eesti meistrivõistluste põhiturniiri €300 NLH esimene koht (14 553 eurot auhinnaraha).
* 2023 - EPT Praha €3000 Mystery Bounty kuues koht (50 120 eurot auhinnaraha).

## Liikmesus
* Alates 1990 Eesti Üliõpilaste Seltsi liige
* alates 1996 Eesti Suhtekorraldajate Liidu kaasasutaja ja liige
* alates 2009 Turniiripokkeri Klubi All-linn liige ja eestvedaja
* Kuulub Eesti Turniiripokkeri Föderatsiooni juhatusse

## Isiklikku
Henri Käsper on abielus Katri Käsperiga, kes on Eesti üks edukamaid naispokkerimängijaid.

## Viited
Gottfried Dunkel

**Gottfried Valentin Dunkel** (11. veebruar 1895 Tallinn – 18. veebruar 1942 Vjatlagi vangilaager, Kirovi oblast) oli eesti sõjaväelane (sanitaarmajor, 1930) ja  arst.

Ta lõpetas 1921. aastal Tartu Ülikooli arstiteaduskonna, 1927 dr. med. Korporatsioon Fraternitas Estica vilistlane.

Gottfried Dunkel osales Esimeses maailmasõjas ja Vabadussõjas. 

Arreteeriti NKVD poolt 3. detsembril 1940 Tallinnas. Suri Nõukogude vangilaagris. 

## Kirjandus
*Dr. Dunkeli mürts Rakvere tänaval. Esmaspäev, 18. november 1934, nr. 47, lk. 1.

## Välislingid
*okupatsioon.ee
*Ohvitseride andmekogu
Teksariie

**Teksariie** ehk **teksasriie** ehk **teksas** ehk **denim** on riidesort, millest valmistatakse enamasti pükse, tagisid, seelikuid ja kotte. 

Teksariie on tavaliselt iseloomuliku diagonaalse toimse koega puuvillane tekstiil.

Sinine teksariie on saadud indigoga värvimise teel, enamasti on värvitud vaid koelõngad, lõimelõngad on valged. 

Teksariidele on omane värvi kulumine kandmisel, eriti kohtades, mis kannatavad kõige rohkem hõõrdumise ja surve all, pükstel näiteks põlveõndlates. Mõned inimesed peavad kulumisomadust efektseks ja seetõttu valmistatakse ja müüakse ka teksasid, millel on tootmise käigus teatud kohad juba "ära kulutatud".

## Päritolu
Teksariiet hakati algselt tootma Prantsusmaal. Riidesort levis Itaaliasse, kus hakati sellest valmistama teksapükse. Algselt valmistati teksariidest tööpükse, tunkesid, kuid 20. sajandil kujunes teksariidest ülemaailmne mood. 

## Vaata ka
*Teksapüksid

## Välislingid
*INJURY PREVENTION/ORIGINAL RESEARCH, Shelton S. Herbert, William K. Hayes, Denim Clothing Reduces Venom Expenditure by Rattlesnakes Striking Defensively at Model Human Limbs, 2009,  American College of Emergency Physicians, doi:10.1016/j.annemergmed.2009.09.022, Veebiversioon (vaadatud 05.05.2014) (*inglise keeles*)
Pontechianale

**Pontechianale** on vald Itaalias Piemonte maakonnas Cuneo provintsis.

Pontechianale kõrgus merepinnast on 1614 meetrit. Asustustihedus on keskmiselt  inimest ruutkilomeetri kohta.

Pontechianale piirneb Bellino, Casteldelfino, Crissolo ja Oncino vallaga Itaalias ning Saint-Vérani, Saint-Pauli, Molines-en-Queyras' ja Ristolas' vallaga Prantsusmaal.

Läänes ja põhjas Prantsusmaaga piirneva Pontechianale halduspiirides asuvad järgmised asulad: Castello, Chianale, Forest, Genzana, Maddalena (keskus), Rueites, Villaretto.

1942. aastal rajati Po parempoolse lisajõe Varaita orus asuvasse Pontechianalesse pais, mille tulemusel moodustus Pontechianale järv.

Pontechianale territooriumil asub osa umbes 825 hektaril laiuvast Alevè metsast.


PontechianaleDallAlto.jpg|Vaade keskusele ja Pontechianale järvele
Lago pontechianale - febbraio 2006.JPG|Pontechianale järv talvel


## Viited

## Välislingid

* Koduleht (itaalia keeles)
Alevè mets

**Alevè mets**, tuntud ka kui **Alvé mets** (itaalia keeles *Bosco dell'Alevè* ja *Bosco dell'Alvé*), on mets Itaalia Alpides Cuneo provintsis, Sampeyre, Casteldelfino ja Pontechianale omavalitsusüksuste territooriumil. 

Varaita jõe orus Viso mäe nõlvadel 1500 kuni 2500 meetri kõrgusel merepinnast kasvava Euroopa suurima seedermännimetsa pindala on umbes 825 hektarit.

Kvaternaari ajastul moodustunud mets oli tuntud juba antiikajal, alates 2000. aastast on see ühenduse tähtsusega alana kaitse all.

## Viited

## Välislingid
* Cuneo Po jõepargi ametlik koduleht (itaalia, prantsuse, inglise ja saksa keeles)
Seshego

**Seshego** on linn  Lõuna-Aafrika Vabariigis Limpopo provintsis Capricorni ringkonnas.

Seshego oli aastatel 1972–1974 Lebowa bantustani pealinn.

2001. aasta oli linna elanikest mustanahalisi aafriklasi 99,86%, värvilisi 0,10%, valgeid 0,03%,  ja India/Aasia päritolu inimesi 0,01%

## Viited
Vereeniging

**Vereeniging** on linn  Lõuna-Aafrika Vabariigis Gautengi provintsis, Sedibengi ringkonna halduskeskus.

Linn asutati 1892. aastal

2001. aasta oli linna elanikest valgeid 47,7%, mustanahalisi aafriklasi 38,5%, India/Aasia päritolu inimesi 7,6% ja värvilisi 6,2%. Elanikest pidas emakeeleks afrikaani keelt 46,6%, sotho keelt 20,9%,
inglise keelt 16,3%, suulu keelt 5,7%, koosa keelt 3,9%, tsvana keelt 2,4%, pedi keelt 1,5%
ja teisi keeli 1,7%..

2011. aasta rahvaloenduse andmetel oli Vereenigingi elanikest mustanahalisi aafriklasi 55,05%, valgeid 33,09%, India või Aasia päritolu inimesi 5,81%, värvilisi 5,10% ja teisi 0,96%. Afrikaani keelt pidas emakeeleks 34,85% inimesi, sotho keelt 26,21%, inglise keelt 15,47%, suulu keelt 8,29%, koosa keelt 4,16%, tsvana keelt 2,76%, pedi keelt 1,77% ja tsonga keelt 1,22%.

## Viited
Gastroenteroloogia

**Gastroenteroloogia** on meditsiiniharu, mis tegeleb seedeelundkonna ja selle haigustega.

Gastroenteroloogiaga tegelev teadlane või arst on **gastroenteroloog**.

## Gastroenterolooge
*Helga Pärn
*Riina Salupere
*Vello Salupere
Nkandla

**Nkandla** on linn  Lõuna-Aafrika Vabariigis KwaZulu-Natali provintsis uThungulu ringkonnas, Nkandla valla halduskeskus.

2001. aasta oli linna elanikest mustanahalisi aafriklasi 99,90%, värvilisi 0,07% ja valgeid 0,03%..

Nkandlas on sündinud poliitik Jacob Zuma, kes oli aastatel 2009–2018 Lõuna-Aafrika Vabariigi president.

## Viited
Krista Siegfrids

**Krista Siegfrids** (õieti **Kristin Siegfrids**; sündinud 4. detsembril 1985 Kaskinenis) on soome laulja.

Ta esindas Soomet 2013. aasta Eurovisiooni lauluvõistlusel Malmös lauluga "Marry Me". Laul sai finaalkontserdil 13 punktiga 24. koha.

Siegfridsi emakeel on rootsi keel. Ta valdab vabalt ka soome ja inglise keelt.

## Muusika
Krista Siegfridsi debüütalbum "Ding Dong" ilmus 10. mail 2013, ning esimene singel "Marry Me" esindas Soomet 2013. aasta Eurovisiooni lauluvõistlusel Malmös.

Debüütalbum jõudis ka Eestisse. Eestis levitab albumit EMI Music OY.

2016. aastal ilmub Siegfridsi teine stuudioalbum. Praeguseks on tulevaselt albumilt avaldatud kaks singlit: "Cinderella", "On & Off" ja "Better On My Own".

2016. aasta alguses osales Siegfrids Rootsi Eurolaulu valimisel rootsikeelse looga "Faller" ("Kukun"), kuid ei pääsenud võistlusel finaali.

Peaaegu kõikidele Krista Siegfridsi singlitele on tehtud muusikavideod, millega saab tutvuda laulja Youtube'i kanalil.

## Diskograafia
### Singlid
*"Marry Me" (2013)
*"Amen!" (2013)
*"Can You See Me?" (2013)
*"Cinderella" (2014)
*"On & Off" (2015)
*"Better On My Own" (2015)
*"Faller" (2016)
*"Be Real" (2016)
*"Snurra min jord" (2017)
*"1995" (2017)
*"Let It Burn" (2019)

### Albumid
*"Ding Dong!" (2013)

## Välislingid
Marek Kolk (matemaatik)

**Marek Kolk** (sündinud 27. novembril 1978 Viljandis) on eesti matemaatik. Ta töötab Tartu Ülikooli matemaatika-informaatika teaduskonnas matemaatika instituudis arvutusmeetodite lektorina. Marek Kolk on tuntud nii malekohtuniku kui ka maletajana. Sai FIDE-lt 2014. aastal rahvusvahelise arbiitri nimetuse.

## Üldandmed
*1985–1994 – Puiatu Põhikool
*1994–1997 – Viljandi C. R. Jakobsoni nimeline Gümnaasium
*1997–2010 – Tartu Ülikool matemaatika erialal
*Alates 2010. aastast töötab Tartu Ülikoolis lektorina

## Teadustegevus
2008–2010 oli Marek Kolk Tartu Ülikooli matemaatika-informaatika teaduskonnas matemaatika instituudi teadur. Tema peamine uurimisvaldkond oli efektiivsed numbrilised meetodid integraal- ja integro-diferentsiaalvõrrandite ligikaudseks lahendamiseks.

## Vaba aeg
Marek Kolk tegutseb FIDE poolt tunnustatud malekohtunikuna ja mängib ka ise malet. Tema maletajapagasis on Viljandimaa meistri tiitel 2003. aastast, Eesti kirimale meistri tiitel 2005. aastast ning Tartu kiirmale meistri tiitlid 2011. ja 2012. aastast. Marek Kolgile meeldib tegeleda male- ja loodusfotograafiaga.

## Viited

## Välislingid
*
*Marek Kolk FIDE andmebaasis
*Marek Kolgi blogi
Dutywa

**Dutywa** (endise nimetusega **Idutywa**) on linn  Lõuna-Aafrika Vabariigis Ida-Kapimaa provintsis Amathole ringkonnas, Mbhashe valla halduskeskus.

2001. aastal moodustasid mustanahalised aafriklased linna elanikest 100%..

Linn asutati 1858. aastal. Linn sai nime Mbhashe lisajõe Dutywa järgi.

Linnas on sündinud endine Lõuna-Aafrika Vabariigi president Thabo Mbeki.

## Viited
DOI

**Objekti digitaalidentifikaator** (inglise keeles *digital object identifier*, **DOI**) on sümbolite jada, mille abil identifitseeritakse unikaalselt mingi objekt, näiteks elektrooniline dokument. Koos DOI-nimega hoitakse objekti kohta käivaid metaandmeid, sealhulgas näiteks veebiaadressi. Seejuures võivad metaandmed muutuda, ent DOI jääb alati samaks. Veebis viitamisel on DOI näol tegemist stabiilse püsiviidaga, sest veebiaadressi muutumisel on DOI registreerinud asutusel (nt kirjastusel) kohustus metaandmeid vastavalt uuendada. DOI-d on kasutusel eelkõige teadusajakirjades avaldatud artiklite identifitseerimisel, sageli lisatakse need bibliograafilisse kirjesse.

DOI-sid vahendab mitu rahvusvahelist organisatsiooni, kellest tuntuim on CrossRef. DOI-d on tasulised.

DOI-d käsitleb standard ISO 26324.

DOI koosneb prefiksist ja sufiksist, mida eraldab kaldkriips. Prefiks on mingile organisatsioonile (nt kirjastusele) eraldatud tunnusnumber, sufiks konkreetse objekti identifikaator, mille määrab vastav organisatsioon ise. DOI-d ei ole tõstutundlikud.

## Vaata ka
*ISBN
*ISSN

## Välislingid
* International DOI Foundationi veebileht
Mvezo

**Mvezo** on küla Lõuna-Aafrika Vabariigis Ida-Kapimaa provintsis OR Tambo ringkonnas.

Mvezos on sündinud endine Lõuna-Aafrika Vabariigi president Nelson Mandela.

2011. aasta rahvaloenduse andmetel oli Mvezo elanikest mustanahalisi aafriklasi 100,00%. Koosa keelt pidas emakeeleks 98,27% inimesi, viipekeelt 0,62%, suulu keelt 0,49%, afrikaani keelt 0,37%, sotho keelt 0,12% ja inglise keelt 0,12%.

## Viited
Punase kuninganna hüpotees

**Punase kuninganna hüpotees** on evolutsiooniline teooria, mis kirjeldab liikidevahelist võidurelvastumist ja mille järgi peab iga liik elus püsimiseks pidevalt arenema.

Kui varem peeti evolutsiooni suunavaks jõuks liikide vajadust ümbritseva keskkonnaga kohaneda, siis hiljem on leitud, et palju olulisemat rolli mängivad liikidevahelised suhted. Kui kooslusesse kuuluvatest liikidest kasvõi üks muutub, siis sunnib ta sellega muutuma ka kõiki teisi.

Seda on kasutatud ka sugude olemasolu põhjendamiseks, väites, et suguline paljunemine võimaldab parasiteeritavatel parasiteerijatega evolutsioonis sammu pidada.

Hüpoteesi püstitas 1973. aastal Leigh Van Valen ja selle nimetus tuleneb Lewis Carrolli raamatust "Alice peeglitagusel maal ja mida ta seal nägi" (1872; eesti keeles 1993).

## Viited

## Välislingid
* Raivo Mänd: "Võidujooks Punase kuningannaga" Eesti Loodus
Parimad (Tarmo Pihlap)

**"Parimad"** on Tarmo Pihlapi 2001. aastal ilmunud kogumikalbum mis sisaldab varem ilmumata lugusid ja uusi mikse.

1CD (72:43)

Selle andis välja Records 2000

## Laulud
# "Amarillo" (Ralf Zuckermann & LL Dance remix) / Neil Sedaka, sõnad Kustas Kikerpuu
# "Alice" (Ralf Zuckermann & LL Dance remix) / Nicky Chinn, Mike Chapman, sõnad Vello Salumets
# "Metsateel" / Cesare Andrea Bixio, sõnad Erich Kumar
# "Alpi lauluke" (Ralf Zuckermann & LL Dance remix) / Tirooli rahvalik viis, sõnad Otto Roots
# "Vanaisa kell" (Ralf Zuckermann & LL Dance remix) / Henry Clay Work, sõnad Vello Salumets
# "Paigale ei jää aeg" / Emmylou Harris, sõnad Reet Linna
# "Las Vegas" / Mitch Murray, Peter Callander, sõnad Vello Salumets
# "Sind leida võin" / George Baker, sõnad Vello Salumets, Tarmo Pihlap
# "Parim aastaaeg on käes" / S.Stevens, sõnade autor on teadmata
# "Meremehe armastus" / Uno Naissoo, sõnad Juhan Saar
# "Järve keskel" / Ted Varnick, sõnad Heldur Karmo
# "Valged roosid" / Fred Spielman, Janice Torre, sõnad Valli Ojavere
# "Aeg kaob, rõõmud jäävad"  / George Baker, sõnad Vello Salumets
# "Maagiline kuu" / Maria Grever, sõnad Heldur Karmo
# "Koju läen" / Roy Orbison, Will Jennings, J.D. Souther, sõnad Kustas Kikerpuu
# "Ütle mul" / Pablo Beltrán Ruíz , sõnad Heldur Karmo
# "Kalakii kalakoo" / Mario Capuano, Giosy Capuano, sõnad Tiiu Varik
# "Miks sa vaatad täis igatsust teele" / Vene rahvuslik viis, sõnad Heldur Karmo
# "Kallim" / Oscar Stewart Blandermer, sõnad Vello Salumets
# "Vana kuunar" / Uno Naissoo, sõnad Heldur Karmo
# "Mustlane" / Jara Beneš, sõnad Heldur Jõgioja
# "That's Amore" / Harry Warren, sõnad Jack Brooks
# "Jansa megamix"

## Välislingid
*http://erb.nlib.ee/?kid=1509411x&oid=6c5a4907
Graça Machel

**Graça Machel** (neiuna **Graça Simbine**; sündinud 17. oktoobril 1945 Gaza provintsis Mosambiigis) on Mosambiigi poliitik.

Lapsepõlves oli ta metodisti misjoni aktivist, ta õppis protestantlikus misjonikoolis. Ta sai stipendiumi õppimiseks Coimbra Ülikoolis. Aastal 1972 lõpetas ta Lissaboni Ülikooli saksa filoloogia bakalaureusena. Tal oli annet keelte peale ning ta valdab suurepäraselt veel inglise, portugali, hispaania, prantsuse ja itaalia keelt; samuti kui oma emakeelt tsonga keelt. Aastal 1973 pöördus ta tagasi Mosambiiki. Ta asus tööle kooliõpetajana ja astus Mosambiigi Vabastusrindesse.

Aastal 1975, pärast Mosambiigi vabanemist määras president Samora Machel ta kultuuri- ja haridusministriks. Samal aastal nad ka abiellusid ja neil sündis kaks last. Ta oli Samora Macheli järel abielus endise Lõuna-Aafrika Vabariigi presidendi Nelson Mandelaga. Ta on esimene inimene, kes on olnud abielus kahe presidendiga.
Soome põhiseadus

**Soome põhiseadus** (soome keeles *Suomen perustuslaki*; rootsi keeles *Finlands grundlag*) on Soome Vabariigi põhiseadus. Praegune põhiseadus kehtib alates 1. märtsist 2000.

11. juunil 1999 Eduskunnas vastu võetud põhiseaduses on ühendatud varasemad neli eraldi põhiseadust: 1919. aastast kehtinud riigikorraseadus (*hallitusmuoto*), 1928. aastast kehtinud parlamendiseadus (*valtiopäiväjärjestys*) ning 1922. aastast kehtinud Eduskunna ja valitsuse volitusi ning riigikohtu tööd reguleerinud seadused.

Põhiseadus sätestab, et Soome on parlamentaarne vabariik. Põhiseadus on Soome seadusandluse ja avaliku võimu teostamise alus. See sätestab inimeste põhiõigused ja -kohustused ning reguleerib üksikisiku ja riigi suhted.

Põhiseaduses on 13 peatükki, mis koosnevad 131 paragrahvist.

## Välislingid
* Suomen perustuslaki
Toomas Tamsar

**Toomas Tamsar** (sündinud 22. veebruaril 1967 Tallinnas) on eesti ettevõtja, tippjuht ja juhtide *coach*.

Ta lõpetas 1985. aastal Tallinna 21. Keskkooli ja 1992. aastal Tallinna Tehnikaülikooli majandusteaduskonna.

Aastatel 1994–1998 oli ta Eesti Kaubandus-Tööstuskoja peadirektor, 1998–1999 Norma Grupi juhatuse esimees, 1999–2000 AS NG Investeeringud juhatuse esimees, 2000–2002 Tallinna Kaubamaja juhatuse esimees.

Toomas Tamsar oli 1995. aastal üks OÜ Balti Juhtimiskonverents asutajaid ning on siiani Pärnu Konverentside eestvedaja, samuti ettevõtte Tamsar Coaching omanik.

20. maist 2013 kuni 20. maini 2019 oli ta Eesti Tööandjate Keskliidu tegevjuht.

## Tunnustus

* 1999 Eesti Kaubandus-Tööstuskoja II klassi aumärk

## Viited

## Välislingid
* Toomas Tamsar: Ühendatud anumad hariduses ei toimi
* Toomas Tamsar: Rohkem häid ebaõnnestumisi!
* Tööandjate uus juht: Eestil on aeg vähem karta välismaalasi
Barbara Werle

**Barbara May Theresa Werle** (abielus **Barbara Branca**; 6. oktoober 1928 New Yorgi osariik, Westchesteri maakond, Mount Vernon – 1. jaanuar 2013 California, San Diego maakond, Carlsbad) oli USA filminäitleja ning tantsija.

Advokaat John Branca on tema poeg.  

## Välislingid
*IMDb sissekanne
*U-T San Diego nekroloog
*Nekroloog, The Journal News
*Sissekanne lehel findagrave.com
Marian Wantoła

**Marian Wantoła** (2. veebruar 1926 Bielsko – 1. jaanuar 2013 Bielsko maakond, Wilkowice) oli poola joonistaja ja animaator. 

## Välislingid
*Sissekanne veebisaidil filmpolski.pl
*Intervjuu saidil qlturka.pl
*Nekrolog saidil bielskobiala.gazeta.pl
*Nekroloog saidil wiadomosci.onet
Aleksander-Henn Schipai

**Aleksander-Henn Schipai** (21. november 1929 Tallinn – 5. märts 2004 Tallinn) oli eesti majandusteadlane ja ujumiskohtunik. 

Ta lõpetas 1949. aastal Tallinna 2. Keskkooli ja 1953. aastal Tallinna Polütehnilise Instituudi majandusteaduskonna, 1968. aastal sai majandusteaduste kandidaadiks. Aastatel 1978–1998 oli ta Eesti Majandusjuhtide Instituudi dotsent ja õppetoolijuhataja.

1947. aastal hakkas ta harrastama ujumist Tallinna Spartakis, hiljem treenis Tallinna Kalevis Eduard Takkeri juhendamisel. Aastatel 1959–1990 oli ta Ujumisföderatsiooni presiidiumi aseesimees ja ta tegutses ka kohtunikuna (alates 1966. aastast üleliidulise kategooria kohtunik).

## Isiklikku
Tema ema Elsa-Helmi Schipai oli tennisist.

## Välislingid
*
Associated Press

**Associated Press** (**AP**) on rahvusvaheline uudisteagentuur, mille peakontor asub New Yorgis. 

Uudiseid edastab Associated Press inglise, prantsuse, araabia, hispaania, saksa, itaalia, vene, hiina, jaapani ja portugali keeles. 

Associated Press on mittetulunduslik ühistu, mis kuulub USA ajalehtedele ning raadio- ja telejaamadele, mis kasutavad agentuuri uudiseid ja pakuvad agentuurile materjali. 

Associated Pressi tellijaid väljaspool Ameerika Ühendriike maksavad agentuurile selle teenuste eest tasu, kuid nad ei kuulu uudiseid panustavate liikmetena ühistusse.

2005. aastal avaldas Associated Pressi uudiseid rohkem kui 1700 ajalehte ning rohkem kui 5000 tele- ja raadiojaama.  

Associated Pressil on üle maailma 243 bürood ja agentuur osutab teenuseid vähemalt 120 riigis. 

## Ajalugu

Agentuuri asutasid 1846. aastal viis USA päevalehte, et jagada Ameerika-Mehhiko sõja uudiste edastamise kulu.
Anton Starkopfi stipendium

**Anton Starkopfi stipendium** on aastatel 2002–2014 Tartu Kultuurkapitali ja Tartu linna välja antud stipendium skulptorile või skulptuuriprojekti meeskonnale, kelle looming on rikastanud oluliselt Eesti kunstipilti, eelistades võimalusel Tartuga seotud loomingulisi projekte.

## Laureaadid
*2002 Stanislav Netšvolodov
*2003 Mati Karmin
*2004 Endel Eduard Taniloo
*2005 Ahti Seppet
*2006 Jaan Luik
*2007 Heldur Viires
*2008 Andrus Kasemaa
*2009 Ekke Väli
*2010 Tiiu Kirsipuu
*2011 Jass Kaselaan
*2012 Jevgeni Zolotko
*2013 Jaak Soans
*2014 Mare Mikoff

## Välislingid
* Anton Starkopfi nimeline stipendium
STT-Lehtikuva

**STT-Lehtikuva** (**STT**, ettevõtte ametliku nimega **Oy Suomen Tietotoimisto - Finska Notisbyrån Ab**) on Soome uudisteagentuur. 

STT asutati aastal 1887, toona oli agentuuri nimi Suomen Sähkösanomatoimisto. Aastal 1915 liitus Suomen Sähkösanomatoimisto agentuuriga Sanomalehtien Tietotoimisto ja sai oma hilisema nime. 

2010. aastal ühinesid STT ja ajalehtedele uudisfotosid pakkuv fotoagentuur Lehtikuva, võttes uueks nimeks ja kaubamärgiks STT-Lehtikuva. 

STT-Lehtikuva keskne toimetus on Helsingis. 

Agentuuri teenuseid kasutab suurem osa Soome ajalehti, sealhulgas Helsingin Sanomat ja suur hulk kohalikke ajalehti.
Disaini-Jane

**"Disaini-Jane"** (inglise keeles "Jane by Design") on ABC Family toodetud USA teleseriaal. 

Seriaal räägib Jane Quimbyst (Erica Dasher), teismelisest tüdrukust, keda eksikombel peeti täiskasvanuks ja võeti tema unistuste tööle moemaailmas, maailmakuulsa disaineri Gray Chandler Murray (Andie MacDowell) alluvuses. Nüüd peab ta manööverdama kahe salaelu vahel: üks neist keskkoolis ja teine moemaailmas. Seriaali esimest osa näidati 3. jaanuaril 2012. ABC Family teatas 17. augustil 2012, et saate tootmine on lõpetatud.
Välgumihkel

**Välgumihkel** on tulemasin, mille tööks on sädemeid tekitades süüdata bensiin või muu vedelkütus (veeldatud gaas, näiteks butaani ja propaani segu). 

## Liigitus
### Tulekiviga välgumihkel

Tulekiviga välgumihkliga pööratakse kivist või terasest rulli, mis käib vastu ferrotseeriumist pulka ja tekitab sädemeid, ning vajutatakse pumpa, mis surub vedeliku üles sädemete juurde.

### Elektriline välgumihkel
Elektriline välgumihkel kasutab sädemetekitamiseks piesoelektrilist süütajat. Elektrilise välgumihkli kasutamine on lihtsam - seal piisab vaid ühele nupule vajutamisest.
Tidningarnas Telegrambyrå

**Tidningarnas Telegrambyrå** (**TT**, rootsi keeles 'Ajalehtede Telegrammibüroo') on Rootsi uudisteagentuur, mis kuulub riigi ajalehtedele ja nende omanikest meediaettevõtetele.

Agentuuri peakontor asub Stockholmis ja toimetused lisaks Stockholmile veel Göteborgis, Malmös, Sundsvallis, Umeås ja Luleås.

TT toodab lisaks ajalehtede tarvitatavatele uudistele ka raadiouudiseid.
Reuters

**Reuters** on rahvusvaheline uudisteagentuur. Selle peakontor asub Londonis. 

Uudiseid edastab Reuters inglise, prantsuse, araabia, hispaania, saksa, itaalia, vene, hiina, jaapani ja portugali keeles. 

Agentuuri asutas saksa päritolu briti ajakirjanik Paul Julius von Reuter aastal 1851. 

Reuters kuulub alates 2008. aastast Thomson Reutersi kontserni. Varem kuulus Reutersi uudisteagentuur sõltumatule ettevõttele Reuters Group plc, mille 2008. aastal omandas Kanada päritolu Thomson Corporation.
Orobia

**Orobia** (lombardi keeles *Uròbia*) on ajalooline piirkond Itaalias Lombardias. Orobia pealinnaks peetakse Bergamod.

Orobia piirneb läänes 1454. aasta Lodi rahuga Veneetsia läänepiiriks määratud Adda jõega ning idas Lombardia idapiiriga. Orobia all peetakse silmas Ida-Lombardiat, vastandina Lääne-Lombardia Insurbiale. Piirkond on nüüdse Bergamo, Brescia, Cremona, Mantova ja Sondrio provintsi alal.

Orobia nimetus tuleneb 1. aastatuhat eKr maa-ala asustanud orobi hõimude nimest. Plinius Vanem omistab neile Como, Bergamo, Licini Forumi ja Parra asutamise.

Piirkonna pindala on 14 829 km² ja elanike arv 3 341 778.

Peale itaalia keele kõneldakse Orobias lombardi keele murdeid.

## Viited

## Välislingid
* Orobia lipp (ingliskeelne tekst)
Nädalaleht

**Nädalaleht** on ajaleht, mis ilmub kord nädalas.

## Eestis ilmuvaid nädalalehti

* Eesti Ekspress
* Kesknädal
* Linnaleht
* Maaleht
* Sirp
* Õpetajate Leht

## Eestis ilmunud nädalalehti

* Nädalaleht ERSP ajaleht 1991. aastast 
* Televisioon – 1956. aastast ilmunud televisiooni saatekavaleht
* Raadioleht
Kyōdō

**Kyōdō Tsūshinsha** (jaapani keeles *(共同通信社*, inglise keeles *Kyodo News*) on Jaapani uudisteagentuur, mille peakontor asub Minatos Tōkyōs. 

Kyōdō tegutseb mittetulundusliku ühistuna.

Agentuur asutati 1945. aastal ja levitab uudiseid peaaegu kõigile Jaapani ajalehtedele, raadio- ja telejaamadele. 

1982. aastal asutati agentuuri rahvusvaheline üksus Kyodo News International, mis asub New Yorgis.
TT

"**TT**" võib tähendada:

***[[Tokarev TT-33]]**, Nõukogude käsirelv
***[[Tokarev TT-30]]**, Nõukogude käsirelv 

*Tallinna Tehnikum (praegune Tallinna Tehnikaülikool)
*Tallinna Töölisteater
*TT ehk Eesti Suursõit

***[[Tidningarnas Telegrambyrå]]**, Rootsi teadeteagentuur
***[[Tvarka ir teisingumas]]**, Leedu partei
***[[TrueType]]**, fondi formaat
***[[Trinidad ja Tobago]]**, riigi 2-täheline kood standardi ISO-3166 järgi
**.tt, selle riigi internetidomeen
***[[tatari keel]]**, ISO 639-1 kood
***[[Atari TT]]**, arvuti
***[[Audi TT]]** (ka Tourist Trophy), sportauto
Magyar Távirati Iroda

**Magyar Távirati Iroda** (**MTI**) on Ungari riigile kuuluv uudisteagentuur. 

Agentuur on asutatud aastal 1880.
Gaza provints

**Gaza provints** on 1. järgu haldusüksus Mosambiigis.

Provintsi pindala on 75 709 km² ja elanike arv 1 333 106 (2006).

Provintsis asub Limpopo rahvuspark. Provintsi halduskeskus on Xai-Xai. Gaza provintsist põhjas asub Manica provints, idas Inhambane provints, lõunas Maputo provints. Loodes piirneb ta Mosambiigi ja Zimbabwe piiriga ning läänes Mosambiigi ja Lõuna-Aafrika Vabariigi piiriga.

Gaza provints jaguneb üheteistkümneks ringkonnaks:

*Bilene Macia ringkond
*Chibuto ringkond
*Chicuacuala ringkond
*Chigubo ringkond
*Chókwè ringkond
*Guijá ringkond
*Mabalane ringkond
*Manjacaze ringkond
*Massagena ringkond
*Massingir ringkond
*Xai-Xai ringkond
Česká tisková kancelář

**Česká tisková kancelář** (**ČTK**, **Četka**) on 1918. aastal asutatud Tšehhi uudisteagentuur, mille peakorter on Prahas. 

Agentuur asutati samal päeval kui Tšehhoslovakkia riik ja on kuulunud algusest peale riigile. 

ČTK avaldab uudiseid tšehhi, slovaki ja inglise keeles.
ELTA

**ELTA** on Leedu uudisteagentuur, mille peakorter asub Vilniuses. 

ELTA asutas Juozas Eretas aastal 1920 Kaunases.

Aastail 1940–1990 oli ELTA Nõukogude Liidu uudisteagentuuri TASS osa.
Parre

**Parre** (ladinakeelne nimi *Parra*) on vald Itaalias Lombardia maakonnas Bergamo provintsis, umbes 30 kilomeetri kaugusel Orobia pealinnast Bergamost.

Trevasco ja Alino mägede nõlvadel, Adda lisajõe Serio jõe orus asuva Parre kõrgus merepinnast on keskmiselt 650 meetrit. Asustus&shy;tihedus on keskmiselt  inimest ruutkilomeetri kohta.

Parre piirneb järgmiste omavalitsusüksustega: Ardesio, Clusone, Piario, Ponte Nossa, Premolo, Villa d'Ogna.

Parre halduspiirides asuvad järgmised asulad: Martorasco, Ponte Selva, Sant'Alberto.

Gaius Plinius Secundus omistab Parre (*Parra*) asutamise I aastatuhandel e.m.a. maa-ala asustanud orobi hõimudele.

## Viited

## Välislingid

* Koduleht (itaalia keeles)
* www.prolocoparre.com
Interfax

**Interfax** (vene keeles **Интерфакс**) on Venemaa päritolu rahvusvaheline eraomanduses uudisteagentuur, mille peakontor asub Moskvas. 

Toimetused on agentuuril lisaks Moskvale veel Londonis, New Yorgis, Frankfurdis, Hongkongis, Shanghais, Pekingis, Denveris, Varssavis, Budapestis, Prahas, Kiievis, Minskis ja Almatõs. 

Agentuuri asutasid Moskva raadio rahvusvahelise toimetuse ajakirjanikud aastal 1989. Agentuur keskendub Euroopa ja Aasia uudiste edastamisele.
Punase kambri unenägu

"**Punase kambri unenägu**" (hiina keele lihtsustatud kirjas: 红楼梦; traditsioonilises hiina kirjas: 紅樓夢; pinyinis: Hóng Lóu Mèng; Wade–Gilesi transkriptsioonis: Hung Lou Meng) on Hiina kirjaniku Cao Xueqini kirjutatud romaan, üks hiina neljast klassikalisest romaanist. See kirjutati Qingi dünastia ajal, 18. sajandi keskel. "Punase kambri unenägu" peetakse Hiina kirjanduse üheks tippteoseks.

Romaan levis käsikirjaliselt paljundatuna, kuni jõudis 1791. aastal esmakordselt trükki. Seda tuntakse ka pealkirjadega "Kivi lugu" ja "Jutustus kivist" (lihtsustatud kirjas: 石头记; traditsioonilises hiina kirjas: 石頭記; pinyinis: Shítóu jì). Esimesed 80 peatükki kirjutas Cao Xueqin, kuid viimased 40 peatükki lisas Gao E, kes koos oma äripartneri Cheng Weiyuaniga valmistas 1791–1792 ette romaani esimese ja teise trüki.

Arvatavasti on "Punase kambri unenägu" pooleldi autobiograafiline, kajastades loo autori Cao Xueqini enda perekonna tõusu ja langust, suuremas mastaabis aga ka terve Qingi dünastia oma. Nagu autor esimeses peatükis kirjutab, tahtis ta mälestada naisi, kes tundis oma nooruses: sõpru, sugulasi ja teenijarahvast. Romaan paistab silma mitte üksnes tohutu hulga tegelaste ja psühholoogilisse ulatuse, vaid ka 18. sajandi Hiina aristokraatia igapäevaelu ja ühiskondliku struktuuri täpse ja üksikasjaliku kujutamise poolest.
Shāhnāmeh

"**Shāhnāmé**" (ka "Šahname"; pärsia keeles شاهنامه‎ Šāhnāmeh, "Kuningate raamat") on pikk eepiline poeem, mille millalgi 977. ja 1010. aasta vahel kirjutas Pärsia poeet Firdousi. See on Iraani (ehk Pärsia) rahvuseepos.

"Shāhnāmés" on umbes 50 000 värsirida. See jutustab peamiselt Pärsia impeeriumi müütilisest ja ajaloolisest ajaloost, alates maailma loomisest ja lõpetades islami vallutusega 7. sajandil. Tänapäeval peavad eepost omaks nii Iraan, pärsiakeelsed elanikud naaberriikides, nagu Afganistan ja Tadžikistan, kui ka kogu pärsia kultuuri mõjuala.

Poeem on pärsia kultuuris keskse tähtsusega ja Iraani kultuurilise identiteedi oluline osa. Seda peetakse kirjanduslikuks meistriteoseks. Samuti on see tähtis tänapäevaste zoroastristide jaoks, kuna kujutab zoroastrismi valitsusaega kuni viimase Sassaniidide Pärsia valitseja surmani islami vallutuses ning zoroastrismi valdava mõju lõpuni tänapäeva Iraani aladel.
Rinnad

**Rinnad** (ainsuses **rind**) on paarilised elundid primaatide keha ülaosa esipoole piirkonnas, kus asuvad piimanäärmed, mille kaudu emased eritavad imikute toitmiseks rinnapiima.

Meeste ja naiste rind areneb looteeas samadest kudedest. Puberteedieas muudavad naiste suguhormoonid (peamiselt östrogeen) rinna arengut aga viisil, mida meestel suurema testosteroonisisalduse tõttu ei esine.

Raseduse ajal reageerib rind hormoonide keerukale mõjule, mis põhjustab kudede arengut ja paisumist ning viib lõpuks piimaerituseni. Kolm tuntumat neist hormoonidest on östrogeen, progesteroon ja prolaktiin, mis põhjustavad rinnanäärmetes menstruaaltsükli vältel muutusi.

## Vaata ka
*Rinnavähk
Seedimine

**Seedimine** on toidu mehaaniline ja keemiline lagundamine väiksemateks osadeks, mida elusorganismil on kergem omandada (nt vereringe kaudu). Seedimine on üks katabolismi vorme: suured toitainemolekulid lagundatakse väiksemateks. See toimub seedeelundkonnas.
Guptade riik

**Gupta impeerium** (sanskriti keeles गुप्त साम्राज्य, Gupta Sāmrājya) oli Indias umbes 320–550 asunud suurriik, mis kattis suurema osa India subkontinendist. 

Riigi rajas Maharaja Sri Gupta ning talle järgnenud Gupta dünastia oli üks klassikalisi tsivilisatsioone. Guptade valitsusaega iseloomustanud rahu ja majanduslik õitseng aitasid kaasa teaduse ja kunstide arengule. Seda aega nimetatakse India kuldajastuks tänu loodusteaduse, tehnoloogia, insenerikunsti, kirjanduse, kunsti, loogika, matemaatika, astronoomia, religiooni ja filosoofia ulatuslikule arengule, mis pani aluse tänapäeval tuntud hindi kultuurile. 

Gupta dünastia tuntuimad valitsejad olid Chandra Gupta I, Samudra Gupta Suur ja Chandra Gupta II Suur 4. sajandi sanskriti luuletaja Kalidasa väitel vallutasid Guptad umbes 21 kuningriiki nii Indias kui ka kaugemal.
Veiko Kaasik

**Veiko Kaasik** (10. juuni 1968 – 11. mai 2013) oli eesti meremees ja jurist. 

Tallinna Riiklikus Merekoolis omandas tüürimehe elukutse. Aastatel 1987–1993 töötas ta merel, jõudes rühmakomandörist vanemohvitseriks.

Õppis Concordia Rahvusvahelises Ülikoolis ja Tartu Ülikooli Õigusinstituudis. Töötas ASA Kindlustuses kindlustustalituse juhatajana ning asutas juba õpingute ajal omanimelise õigusbüroo. 

2001. aastal vannutas justiitsminister Märt Rask Veiko Kaasiku kohtutäituri ametisse. 

Vabal ajal tegeles auto- ja purjespordiga. Oli ESS Kalev Jahtklubi juhatuse ning Kohtutäiturite ja Pankrotihaldurite Koja liige.

## Viited
*Kohtutäitur Veiko Kaasik
*Mälestus
Köharefleks

**Köharefleks** on tahtmatu mitme ümberlülitusega (polüsünaptiline) kaitserefleks, mis vabastab hingamisteed võõrkehadest (võõrmaterjalist, näiteks tolmust), sekreedikogumitest ja muudest kahjustavatest ärritajatest (köhaärritajatest) ning takistab nende jõudmist kopsu.

Köhaärritajate retseptorid paiknevad ülemiste hingamisteede limaskestas (epiteelis), eelkõige kõris, neelus, hingetoru tagaseinas, kohas kus hingetoru hargneb suuremateks bronhideks, ja suuremates bronhides. Vähemal määral on neid ka väiksemates bronhides ja kopsukelmes. Bronhioolidest ehk kopsutorukestest kaugemal neid ei ole.

Refleksi aferentne närvitee kulgeb uitnärvi (kraniaalnärv X) aferentsete närvikiudude (ülemise kõrinärvi haru sisemise kõrinärvi) kaudu
(täpselt piiritlemata) köhakeskusesse piklikajus.

Uitnärvi ja keele-neelunärvi motoorses tuumas *[[nucleus ambiguus]]* lülitatakse erutus ümber eferentsele närviteele. Uitnärvi ja ülemise kõrinärvi kaudu juhitakse signaal ajukoorest ja piklikajust häälepilusse, välimistesse roietevahelistesse lihastesse, vahelihasesse ning teistesse hingamislihastesse.

Köha mehhanism on järgmine:
*Vahelihas (mida innerveerib vahelihasenärv) ja välimised roietevahelised lihased (mida innerveerivad segmentaalsed roietevahelised närvid) tõmbuvad kokku, tekitades kopsude ümber negatiivse rõhu.
*Õhk paiskub kopsudesse, et rõhku võrdsustada. 
*Häälepilu sulgub sõrmuskõhre-kilpkõhre lihase abil (lihaseid innerveerib tagasikulgev kõrinärv) ja häälepaelad tõmbuvad kokku, et kõri sulgeda. 
*Kõhulihased tõmbuvad kokku, et rõhutada vahelihase lõdvestumist; samal ajal tõmbuvad teised hingamislihased kokku. See suurendab õhurõhku kopsudes. 
*Häälepaelad lõdvestuvad ja häälepilu avaneb, nii et õhk vabaneb kiirusega üle 160&nbsp;km/h. See plahvatusetaoline väljahingamine on köhimine.
*Bronhid ja hingetoru mittekõhrelised osad vajuvad kokku, moodustades kitsaid kohti, millest õhk läbi surutakse. Nii surutakse välja hingamisteede seinte küljes olevad ärritajad.

Köha võib esile kutsuda ka uitnärvi kõrvaharu (Aldermani närvi, Arnoldi närvi) stimuleerimine. Seda nimetatakse Arnoldi refleksiks.

Hingamisteede tõhusat tühjendamist võib takistada hingamislihaste nõrkus, trahheostoomia ja häälepaelte patoloogia (sealhulgas paralüüs ja anesteesia). Refleksi kahjustavad kõhulihaste ja hingamislihaste nõrkus. See võib olla tingitud lihaste nõrkust või paralüüsi põhjustavast haigusest, pikaajalisest liikumatusest või nende lihaste operatsioonist. Voodis lamamine takistab rindkere laienemist ja piirab köhimiseks valmistumisel sissehingatava õhu hulka, nii et köhimine jääb nõrgaks ja ebatõhusaks. Refleksi võib kahjustada ka refleksikaare aferentsesse harusse kuuluva ülemise kõrinärvi sisemise osa kahjustus. Seda närvi kahjustab tavaliselt võõrkeha, näiteks kanaluu neelamine, mille tagajärjel see jääb pidama pirnsopisesse või neelu või see eemaldatakse kirurgiliselt.

Tsentraalse toimega köhavastased vahendid, näiteks kodeiin, pidurdavad köharefleksi ajutüve lülituste tasandil.

## Välislingid
*Sissekanne saidil healthhype-com
Inhambane provints

**Inhambane provints** on 1. järgu haldusüksus Mosambiigis.

Provintsi pindala on 68 615 km² ja elanike arv 1 412 349 (2006). Provintsi halduskeskus on Inhambane ja suurim linn Maxixe. Inhambane provintsist läänes asub Gaza provints, loodes Manica provints, kirdes Sofala provints ning idas ja lõunas India ookean.

Inhambane provints jaguneb kaheteistkümneks ringkonnaks:

* Funhalouro ringkond
* Govuro ringkond
* Homoine ringkond
* Jangamo ringkond
* Inharrime ringkond
* Inhassoro ringkond
* Mabote ringkond
* Massinga ringkond
* Morrumbene ringkond
* Panda ringkond
* Vilankulo ringkond
* Zavala ringkond